ཞང་ཞུང་སྒོ་ཕུགས་བར་གསུམ་གྱི་སྐོར་ལ་སྔ་ཕྱིའི་མཁས་པ་མང་པོ་ཞིག་གིས་ཞིབ་འཇུག་གནང་ཡོད་མོད།འོན་ཀྱང༌།འགའ་ཞིག་ནི་དངོས་གཙོ་སྨྲ་བའི་ལྟ་བ་ཤུགས་ཆེར་འཁྱེར་ནས་འཛམ་གླིང་འདི་དང་མ་འབྲེལ་བ་དང༌།ཚན་རིག་པས་མ་མཐོང་ན་མེད་པར་རློམ་ནས་རྣམ་རྟོག་གི་ཕུང་པོའི་བཙོན་དུ་ཚུད་པ་དང༌།འགའ་ཞིག་གིས་དེ་དག་ནི་རྨོངས་དད་ཀྱི་བཤད་སྲོལ་རེད་ཅེས་ཟེར་ནས་སྔ་རབས་ཀྱི་ཡིག་ཆ་རྩ་ཆེན་དག་སྣང་མེད་དུ་བརྩིས་པ་དང༌།འགའ་ཞིག་གིས་རྟག་གཟིགས་འོལ་མོ་ལུང་རིང་དང༌།སྟག་གཟིག་གཉིས་དབྱེ་བ་མ་ཕྱེ་ནས་གཅིག་ཏུ་ངོས་འཛིན་པ་དང༌།ཁ་ཅིག་གིས་རྟག་གཟིགས་འོལ་མོ་ལུང་རིང་ཟེར་བ་ནི།བོན་ལ་དད་མོས་བྱེད་མཁན་རྣམས་ཀྱིས་ཞང་ཞུང་གི་གངས་ཏི་སེར་གཞིར་བཟུང་ནས་དེར་སྒྲོ་འདོགས་དང་རྟོག་བཟོས་བསྒྲུབས་པའི་ལོངས་སྤྱོད་ཕུན་སུམ་ཚོགས་པའི་སྣོད་བཅུད་ཅིག་ཡིན་པར་བཞེད་པ་སོགས།རྒྱུ་མཚན་དེ་དག་ལ་བརྟེན་ནས་འདིར་ཁོ་བོས་ཞང་ཞུང་ཤེས་རིག་སྐོར་ལ་རང་གི་ལྟ་ཚུལ་དང་འབྲེལ་བའི་རྩོམ་ཐུང་ཞིག་འབུལ་བར་སྤྲོའོ།།